Cinshi Abantu Baafililwa Ukuleta Umutende pa Calo
Icasuko ca mu Baibolo
Abantu balifilwa ukuleta umutende pa calo kabili tabakabale abauleta. Ifyalenga ni fi:
- Umuntu “
takwata amaka ya kutungulula intampulo shakwe.” (Yeremia 10:23) Abantunse tabapangilwe na maka nelyo insambu sha kuiteka abene, e ico te kuti balete umuntende uwingabako ku ciyayaya.
-
“Mwitetekela intungulushi, bantunse fye abashingamupususha. Nga bafwa babwelela ku lukungu, na mapange yabo yonse yalaloba muli ubo bwine ubushiku bafwa.” (Amalumbo 146:3, 4, Good News Translation) Bakateka kumo na balya abafwaya sana ukucita ifisuma, te kuti bapwishe amafya ayalenga kuleba inkondo.
- “
Mu nshiku sha kulekelesha mukesaba inshita ishayafya nga nshi. Pantu abantu bakaba . . . abankalwe, abashatemwa ubusuma, abafutuka abanabo, bamunshebwa, aba cilumba.” (2 Timote 3:1-4) Tuli mu “
nshiku sha sha kulekelesha” isha cino calo cabipa, umo imibele ya bantu ilenga cayafya ukuleta umutende.
- “
Cabipila imwe mwe sonde na bemba, pantu Satana Kaseebanya naikila pali imwe, ali ne cipyu icikalamba, pa kwishiba ukuti ali fye ne nshita inono.” (Ukusokolola 12:12) Satana Kaseebanya, umulwani wa kwa Lesa balimupoosa pano calo kabili alatunka abantu ukukwata imibele yabipa iyo akwatako. Ilyo Satana acili ‘
aleteka pano calo,’ muli cino calo te kuti mube umutende.—Yohane 12:31.
- “
[Ubufumu bwa kwa Lesa] “bukashonaula no kupwisha aya mabufumu yonse, kabili bwena bukeminina umuyayaya.” (Daniele 2:44) Bufumu bwa kwa Lesa fye e bukaletela abantu umutende bafwaisha, uushakapwe.—Amalumbo 145:16.
bem_Latn bem_Latn bem_Latn kin_Latn bem_Latn unk bem_Latn unk bem_Latn bem_Latn unk bem_Latn bem_Latn unk bem_Latn